Jølster prestegjeld

Jølster prestegjeld var et prestegjeld tilhørende Sunnfjord prosti. Det omfattet sogn i tidligere Jølster kommune i Sogn og Fjordane fylke, og hovedkirken var Ålhus kirke.

Jølsters kirkesogn er nå en del av Sunnfjord kirkelige fellesråd, og underlagt Sunnfjord prosti i Bjørgvin bispedømme i Den norske kirke.

Historikk 

Ǫlhúsar sókn (norrønt) har sin opprinnelse fra kristningen av landet. Jølster prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden, og besto fra denne tiden av hovedsognet Ålhus med Helgheim annekssogn.

Jølster prestegjeld dannet grunnlaget for Jølster formannskapsdistrikt, som ble opprettet i 1837.

Ved avviklingen bestod Jølster prestegjeld av menighetene i Ålhus og Helgheim.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Sunnfjords historie
Religion i Vestland
Prestegjeld i Bjørgvin bispedømme